The Raff Week in Review | Shay Rafferty
find purpose gratitude joy Raising Monsters week in review wellness 100 jarige man die uit het raam klom en verdween
The Complete Figure Drawing Hoeweman erg geslaan in Muldersdrift-aanval | Netwerk24
Hoeweman erg geslaan in Muldersdrift-aanval
Deur Marthinus Koekemoer 07 April 2019 16:04
Waarskuwing: Die foto in die storie mag sommige lesers ontstel.
Smit is Sondagoggend vroeg, tussen 03:00 en 04:00, deur drie of vier mans oorval en aangerand.
Terry-Ann Terblanche, skakelbeampte van die Drift Reaction-veiligheidsmaatskappy, het die aanval bevestig en gesê Smit is in die hoësorgeenheid van ’n hospitaal opgeneem.
“Smit is verskriklik geslaan en ernstig beseer in die voorval,” sê sy.
“Hy bly op ’n kleinhoewe met verskeie kothuise waar die aanvallers hom ingewag het.”
In dié stadium is dit nog nie duidelik of die aanvallers gewapen was nie.
Liza Linde, Smit se suster, het op Facebook gesê sy was geskok toe sy om 04:00 Sondagoggend ’n oproep gekry het om te sê haar broer is aangeval.
Volgens Linde is Smit erg geslaan en het hy beserings aan sy lyf en veral sy kop opgedoen.
Die aanval op Smit volg kort ná ’n aanval op ’n ander kleinhoewe in die omgewing waar ’n pa en sy seun aangehou is. In dié aanval is ’n aantal selfone en ’n TV-stel gebuit.
Riaan-Juan Smit is vanoggend in sy huis op ’n kleinhoewe in die Muldersdrift-omgewing aangeval. Hy is die hospitaal in die hoësorgeenheid opgeneem.Foto: Verskaf
Meer oor: Muldersdrift | Hoewe | Aanval